ВУЗФ с лятно видео предизвикателство към кандидат-студентите

Всеки, който се включи в двата конкурса на бизнес университета, може да спечели стипендия за обучение във ВУЗФ

**Висшето училище по застраховане и финанси (ВУЗФ)** отправя лятно предизвикателство към всички кандидат-бакалаври и кандидат-магистри. За трета поредна година бизнес университетът ще проведе два специални видео конкурса в социалните си мрежи, с които да изпита креативността на бъдещите си студенти. Наградата за победителите е стипендия за обучение във водещия бизнес университет в България в направление „Икономика", според Рейтинговата система на висшите училища в България.

Кандидат-студентите, които искат да спечелят стипендия за обучение в бакалавърските специалности във ВУЗФ, трябва да изпратят свое видео с продължителност **до 2 минути** на е-mail marketing@vuzf.bg с хаштаг **#IskamVUZF**. Във видеото те могат да изберат да отговорят на един от следните въпроси: „**Защо искам да уча във ВУЗФ?“** или **„Защо избирам да продължа образованието си в България?“**.

Към настоящите студенти на бизнес университета и кандидатите за обучение в магистърските специалности на ВУЗФ предизвикателството е по-различно. Желаещите да се включат в конкурса и да се състезават за стипендия за обучение във ВУЗФ, трябва да подготвят видео **до 2 минути** с хаштаг **#WHYVUZF**. Във видеото е необходимо да изразят своето мнение по една от темите: „**Защо ВУЗФ ме вдъхновява?**“или„**Защо избирам да продължа образованието си във ВУЗФ?“**.

Лятното видео предизвикателство на Висшето училище по застраховане и финанси стартира на **25 юли 2022 г.**и ще се проведе във [**Facebook страницата на ВУЗФ**](https://www.facebook.com/vuzfbg/). Срокът за изпращане на видеоклиповете е **до 21 август**. На 22 август бизнес университетът ще ги направи публични, като ги публикува в своята фейсбук страница, където всеки ще има възможност да гласува за най-креативните и оригинални видеа. За победител във всеки от конкурсите ще бъде избран този, чието видео е събрало най-много харесвания.

Победителите в двата конкурса ще бъдат обявени на **1 септември** в социалните мрежи и на сайта на ВУЗФ. Те ще спечелят **стипендия в размер на 20% от годишната такса за обучение.** Победителите ще бъдат поканени на церемонията по откриването на учебната година на 3 октомври 2022 г., на която ще получат и специални грамоти от ректора на ВУЗФ.

Всички подробности и регламентите на конкурсите може да откриете на [**https://vuzf.bg/**](https://vuzf.bg/).